
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3007 


ΑΠΟΦΑΣΕΙΣ 

Αριθμ. Κ1/122450 

Κριτήρια και διαδικασία επιλογής των εκπαιδευ¬ 
τών ενηλίκων στα Δημόσια Ινστιτούτα Επαγγελ¬ 
ματικής Κατάρτισης (Δ.ΙΕΚ) του ν. 4186/2013 
(ΦΕΚΑ' 193). 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 14,15,17 του άρθρου 27, του 
άρθρου 31 και της παρ. 4 του άρθρου 38 του ν. 4186/2013 
(ΦΕΚ193/Α72013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις», όπως ισχύουν. 

2. Τις διατάξεις των άρθρων 2, 14 και 21 του 
ν. 4115/2013 (ΦΕΚ 24/Α72013) «Οργάνωση και λειτουρ¬ 
γία Ιδρύματος Νεολαίας και Διά Βίου Μάθησης και Εθνι¬ 
κού Οργανισμού Πιστοποίησης Προσόντων και Επαγγελ¬ 
ματικού Προσανατολισμού και άλλες διατάξεις». 

3. Το π.δ. 18/2018 (ΦΕΚ Α' 31) «Οργανισμός Υπουργεί¬ 
ου Παιδείας, Έρευνας και Θρησκευμάτων». 

4. Το π.δ. 70/2015 (ΦΕΚ 114/Α72015) «Ανασύσταση 

των Υπουργείων.». 

5. Το π.δ. 73/2015 (ΦΕΚ 116/Α72015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την αριθμ. 5954/23-06-2014 (ΦΕΚ 1807/Β7 
02-07-2014) υπουργική απόφαση «Κανονισμός Λειτουρ¬ 
γίας Ινστιτούτων Επαγγελματικής Κατάρτισης (ΙΕΚ) που 
υπάγονται στη Γενική Γραμματεία Διά Βίου Μάθησης 
(Γ.Γ.Δ.Β.Μ.)», όπως ισχύει. 

7. Την αριθμ. 178761/Γ2 απόφαση Πρωθυπουργού και 
Υπουργού Παιδείας, Έρευνας και Θρησκευμάτων (ΦΕΚ 
803/Υ.Θ.Δ.Δ./2015) «Αποδοχή παραίτησης του Γενικού 
Γραμματέα Διά Βίου Μάθησης και Νέας Γενιάς και διο¬ 


ρισμός Γενικού Γραμματέα Διά Βίου Μάθησης και Νέας 
Γενιάς του Υπουργείου Παιδείας, Έρευνας και Θρησκευ¬ 
μάτων». 

8. Τηναριθμ.40023/Υ1 (ΦΕΚ867/Β72018) κοινή υπουρ¬ 
γική απόφαση «Μεταβίβαση δικαιώματος υπογραφής 
"Με εντολή Υπουργού", "Με εντολή Αναπληρωτή Υπουρ¬ 
γού" και "Με εντολή Υφυπουργού" στους Γενικούς/Διοι- 

κητικό.και ορισμός κυρίων διατακτών του Υπουργείου 

Παιδείας, Έρευνας και Θρησκευμάτων». 

9. Την αριθμ. 201408/Υ1 /2016 (ΦΕΚΒ' 3818) απόφαση 
του Πρωθυπουργού και του Υπουργού Παιδείας, Έρευ¬ 
νας και Θρησκευμάτων «Ανάθεση αρμοδιοτήτων στον 
Υφυπουργό Παιδείας, Έρευνας και Θρησκευμάτων, Δη- 
μήτριο Μπαξεβανάκη». 

10. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού. 

11. Την αριθμ. 2/106902/0022/10-12-2013 «Καθορι¬ 
σμός ωριαίας αμοιβής εκπαιδευτών ενηλίκων Δημοσίων 
φορέων γενικής τυπικής εκπαίδευσης και μη τυπικής 
εκπαίδευσης Διά Βίου Μάθησης Σχολεία Δεύτερης Ευ¬ 
καιρίας (Σ.Δ.Ε.), Ινστιτούτα Επαγγελματικής Κατάρτισης 
(Ι.Ε.Κ.), Σχολές Επαγγελματικής Κατάρτισης (Σ.Ε.Κ), Κέ¬ 
ντρα Διά Βίου Μάθησης (Κ.Δ.Β.Μ.)». 

12. Την αριθμ. 146606/ΓΓ4/18-09-2015 (ΦΕΚ Β' 2064) 
υπουργική απόφαση «Διάθεση εκπαιδευτικών της δευ¬ 
τεροβάθμιας εκπαίδευσης στα Δημόσια Ι.Ε.Κ.». 

13. Τις διατάξεις του άρθρου 4, παρ. 8, του ν. 4473/2017 
(ΦΕΚΑ'78). 

14. Τις διατάξεις του άρθρου 87, παρ. γγ, δδ του 
ν. 4547/2018 (ΦΕΚΑ' 102). 

15. Την από 16-07-2018 εισήγηση του Γενικού Γραμμα¬ 
τέα Νέας Γενιάς και Διά Βίου Μάθησης, αποφασίζουμε: 

Α. Ορίζουμε τη μοριοδότηση για την επιλογή των εκ¬ 
παιδευτών ενηλίκων στα Δημόσια Ινστιτούτα Επαγγελ¬ 
ματικής Κατάρτισης (Δ.ΙΕΚ) σύμφωνα με τον ακόλουθο 
πίνακα: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3007/25.07.2018 


ΜΟΡΙΟΔΟΤΗΣΗ ΥΠΟΨΗΦΙΩΝ ΕΚΠΑΙΔΕΥΤΩΝ ΕΝΗΛΙΚΩΝ Δ.ΙΕΚ ΚΑΙ Δ.ΣΕΚ 


Α. ΠΤΥΧΙΟΥΧΟΙ 

1. ΕΚΠΑΙΔΕΥΣΗ - ΕΠΙΜΟΡΦΩΣΗ 

24 



1.1. ΤΥΠΙΚΗ ΕΚΠΑΙΔΕΥΣΗ (συνυπολογιζόμενα αθροιστικά) 

Δηλώνονται από τους υποψηφίους μόνο πτυχία, μεταπτυχιακά και διδακτορικά σχετικά 
με το αντικείμενο της ΕΙΔΙΚΟΤΗΤΑΣ. 


18 


1.1.α.1 Πτυχίο Τριτοβάθμιας Εκπαίδευσης (Πανεπιστήμιο -ΤΕΙ) σχετικό με το αντικείμε¬ 
νο των προκηρυσσόμενων ειδικοτήτων (διδασκόμενα μαθήματα) 



9 

1.1 .α.2 Πτυχίο Ανώτερης Κρατικής Σχολής 
(Ωδείο, Δραματικής Τέχνης κ.λπ.) 

(προσμετράται και υπολογίζεται όπου απαιτείται από το αντικείμενο 
των προκηρυσσόμενων ειδικοτήτων) 



6 

1.1 .α.3 Δίπλωμα ΙΕΚ και Πτυχία Β/θμιας (Τ.Ε. και Δ.Ε.) (Υπολογίζεται όπου προβλέπεται 
από το προσοντολόγιο στο πρόγραμμα σπουδών και όταν δεν υπάρχει σχετικό πτυχίο. 
Σε κάθε άλλη περίπτωση δεν συνυπολογίζεται στη μοριοδότηση του υποψηφίου) 



5 

Από τα παραπάνω 1.1.α.1,1.1 .α.2,1.1.α.3 προσμετράται ο ανώτερος τίτλος 

1.1 .β Μεταπτυχιακό 



6 

1.1 .γ Διδακτορικό 



9 

Στο Πληροφοριακό Σύστημα του Ι.ΝΕ.ΔΙ.ΒΙ.Μ. θα δηλώνονται ο ακριβής τίτλος του πτυ¬ 
χίου, του μεταπτυχιακού και του διδακτορικού 




• Μεταπτυχιακές σπουδές (μεταπτυχιακό, διδακτορικό) στην Εκπαίδευση 

Ενηλίκων, στη Συνεχιζόμενη Εκπαίδευση και στη Διά Βίου Εκπαίδευση 
λαμβάνουν το μέγιστο αριθμό μορίων. 

• Σπουδές (μεταπτυχιακό, διδακτορικό) σε άλλες ειδικεύσεις - κατευθύνσεις 
μοριοδοτούνται αντίστοιχα με 2 μόρια λιγότερο. 

• Αν ο υποψήφιος έχει διδακτορικό και μεταπτυχιακό τίτλο, μοριοδοτείται μόνο 
το διδακτορικό δίπλωμα. 

• Η κατοχή δεύτερου μεταπτυχιακού ή διδακτορικού τίτλου σπουδών 
δεν μοριοδοτείται επιπροσθέτως. 




Β. ΕΜΠΕΙΡΟΤΕΧΝΕΣ 

με επαγγελματική εμπειρία τριών τουλάχιστον ετών. 

Σε περίπτωση επιλογής του υποψηφίου να συμμετέχει στην Πρόσκληση ως 
Εμπειροτέχνης, τα πεδία 1.1 .α.1,1.1.α.2,1.1.α. 3,1.1.6 και 1.1.γ δεν μοριοδοτούνται. 

3 

1.2. ΕΠΙΜΟΡΦΩΣΗ (Από δημόσιους ή ιδιωτικούς φορείς εκπαίδευσης) 

(Μοριοδοτείται η παρακολούθηση αποκλειστικά ολοκληρωμένων επιμορφώσεων) 

(Δεν μοριοδοτούνται επιμορφώσεις διάρκειας μικρότερης των 25 ωρών, καθώς και 
Ημερίδες, Διημερίδες, Συνέδρια κ.λπ. και επιμόρφωση που ήταν προαπαιτούμενη για 
την πιστοποίηση εκπαιδευτών Μητρώου ΕΟΠΠΕΠ/ΕΚΕΠΙΣ) 


6 


1.2.α Στο διδακτικό αντικείμενο των προκηρυσσόμενων θέσεων 
(0,25 μόρια ανά 50ωρο, με μέγιστο αριθμό μορίων 2) 



2 

1.2.β Σε θέματα σχετικά με το θεσμό της επαγγελματικής εκπαίδευσης και κατάρτισης 
(0,25 μόρια ανά 50ωρο, με μέγιστο αριθμό μορίων 2) 



2 

1.2.γ Της αρχές Εκπαίδευσης Ενηλίκων (επιμόρφωση εκτός θεμάτων κατάρτισης) 

(0,25 μόρια ανά 50ωρο, με μέγιστο αριθμό μορίων 2) 



2 

2. ΔΙΔΑΚΤΙΚΗ ΕΜΠΕΙΡΙΑ 

(το άθροισμα της μοριοδότησης στις επιμέρους κατηγορίες δε μπορεί να υπερβαίνει το 15) 

15 



2.1. ΔΙΔΑΚΤΙΚΗ ΕΜΠΕΙΡΙΑ σε ΙΕΚ και ΣΕΚ σχετική με το αντικείμενο των 

προκηρυσσόμενων ειδικοτήτων 

(1 μόριο ανά 200 ώρες, με μέγιστο αριθμό μορίων 8) 


8 

2.2. ΔΙΔΑΚΤΙΚΗ ΕΜΠΕΙΡΙΑ σε δομές της τυπικής Εκπαίδευσης [Αναγωγή 

για μη μόνιμο προσωπικό σύμφωνα με την αριθμ. υπουργική απόφαση ΓΠ/200082 

(ΦΕΚ 2844/τ.Β'/23-10-2012)] 

Παρεχόμενη Εκπαίδευση ή Κατάρτιση σε Α/θμια, Β/θμια, Γ/θμια Εκπαίδευση, 
με μέγιστο αριθμό τα 5 μόρια για το σύνολο των δομών τυπικής εκπαίδευσης. 

(Στη διδακτική εμπειρία δεν προσμετράται χρόνος άδειας άνευ αποδοχών, εκπαιδευ¬ 
τικής άδειας ή απόσπασης σε θέση με διοικητικά καθήκοντα. Εξαιρούνται όσοι εμπί¬ 
πτουν της διατάξεις της παρ. 2 του άρθρου 27 του ν. 4186/2013) 


5 


2.2.α ΤΡΙΤΟΒΑΘΜΙΑ 
(1 μόριο ανά έτος) 




2.2.β ΔΕΥΤΕΡΟΒΑΘΜΙΑ 
(1 μόριο ανά έτος) 




2.2.γ ΠΡΩΤΟΒΑΘΜΙΑ (0.5 μόριο ανά έτος) 




2.3. ΔΙΔΑΚΤΙΚΗ ΕΜΠΕΙΡΙΑ σε άλλα προγράμματα Μη Τυπικής Εκπαίδευσης-Γενικής Εκ¬ 
παίδευσης Ενηλίκων και Επαγγελματικής Κατάρτισης, εκτός ΙΕΚ 
(1 μόριο ανά 250 ώρες, με μέγιστο αριθμό μορίων 5) 


5 


3. ΕΡΓΑΣΙΑΚΗ ΕΜΠΕΙΡΙΑ 

10 



Εργασιακή εμπειρία σχετική με το αντικείμενο των προκηρυσσόμενων ειδικοτήτων (1 
μόριο ανά έτος με ανώτερο τα 10 μόρια) (Απαραίτητα τα αποδεικτικά στοιχεία όπως: 
συμβάσεις, αποδείξεις ή τιμολόγια παροχής υπηρεσιών, βεβαιώσεις ασφαλιστικού φο¬ 
ρέα, ένσημα, βεβαίωση έναρξης επαγγέλματος, φορολογική ενημερότητα και όποιο 
άλλο έγκυρο αποδεικτικό που να πιστοποιεί την πλήρη, μερική ή άλλου τύπου απασχό¬ 
ληση. Ο υποψήφιος μοριοδοτείται αναλογικά, με βάση την πλήρη απασχόληση - δεν συ¬ 
νυπολογίζεται η εργασία του εκπαιδευτικού στην τυπική ή μη τυπική εκπαίδευση καθώς 
έχει ήδη μοριοδοτηθεί ως διδακτική εμπειρία. Για τους εμπειροτέχνες εκπαιδευτές μοριο- 
δοτείται η εργασιακή εμπειρία πέραν των τριών ετών που αποτελεί προαπαιτούμενο). 




4. ΑΛΛΑ ΠΡΟΣΟΝΤΑ 

5 



4.1.1η ΞΕΝΗ ΓΛΩΣΣΑ 


2 


4.1 .α Καλή γνώση (επίπεδο Β2) 



1 

4.1.β Πολύ καλή γνώση (επίπεδο (11) 



1,5 

4.1 .γ Άριστη Γνώση (επίπεδο 02) 



2 

4.2. 2η ΞΕΝΗ ΓΛΩΣΣΑ 


1 


4.2.α Καλή γνώση (επίπεδο Β2) 



0,5 

4.2.β Πολύ καλή γνώση (επίπεδο 01) 



0,75 

4.2.γ Άριστη Γνώση (επίπεδο 02) 



1 

• Μοριοδοτείται το ανώτερο πιστοποιημένο επίπεδο. 

4.3. ΓΝΩΣΕΙΣ ΧΕΙΡΙΣΜΟΥ Η/Υ (ΝΕΕΣ ΤΕΧΝΟΛΟΓΙΕΣ) 

Πιστοποιημένη επιμόρφωση στιςΤ.Π.Ε. επιπέδου 1 του ΥΠΠΕΘ ή πιστοποιητικά γνώσης 
Η/Υ σύμφωνα με ΑΣΕΠ 


2 


ΣΥΝΟΛΟ: 54 

5. ΚΟΙΝΩΝΙΚΑ ΚΡΙΤΗΡΙΑ (Πτυχιούχοι και Εμπειροτέχνες) 

Σε υποψήφιους με τα ακόλουθα χαρακτηριστικά προστίθενται μόρια ως ποσοστό επί του συνόλου της βαθμο¬ 
λογίας που θα συγκεντρώσουν ως εξής: 

5.1. ΑΝΕΡΓΙΑ 

Από 0-6 μήνες 

Από 6-12 μήνες 

Από 12-18 μήνες 

Από 18-24 μήνες 

Από 24 μήνες και πάνω 

2% 

4% 

6% 

8% 

10% 

5.2. ΕΙΔΙΚΕΣ ΚΑΤΗΓΟΡΙΕΣ 

Γονείς Τρίτεκνων οικογενειών 

Μέλη μονογονεϊκών οικογενειών (γονέας/κηδεμόνας και τέκνα) 

Μέλη Πολύτεκνων Οικογενειών (γονείς/κηδεμόνες και τέκνα) 

ΑμΕΑ (γονείς/κηδεμόνες και ο ίδιος) 

10% 

10% 

10% 

10% 

*Στα δικαιολογητικά επιμόρφωσης που υποβάλλονται 
από τον υποψήφιο θα πρέπει να προσδιορίζεται με σα¬ 
φήνεια ο επιμορφωτικός φορέας (δημόσιος ή ιδιωτικός), 
το αντικείμενο της επιμόρφωσης, το χρονικό διάστημα 
πραγματοποίησης της επιμόρφωσης και η διάρκειάτης 
αποκλειστικά σε ώρες. Σε αντίθετη περίπτωση η επιμόρ¬ 
φωση δεν μοριοδοτείται. Ώρες που δεν αναφέρονται 
σε σχετική βεβαίωση μπορούν να αποδειχθούν με την 
προσκόμιση του προγράμματος της επιμόρφωσης. Επι¬ 
μόρφωση προερχόμενη από εκπαιδευτικές ενότητες ή 
εξαμηνιαία μαθήματα τυπικής εκπαίδευσης (π.χ. Ε.Α.Π., 
Πανεπιστήμια, ΑΣΠΑΙΤΕ, Διδασκαλεία) και τα οποία είναι 
προαπαιτούμενα για εξομοίωση, εξειδίκευση, απόκτηση 
πτυχίου ή μεταπτυχιακού τίτλου δεν λαμβάνεται υπόψη. 
ΔΕΝ γίνεται αποδεκτή η επιβεβαίωση ωρών επιμόρφω¬ 
σης με Υπεύθυνες Δηλώσεις του υποψηφίου, στο πλαίσιο 
της ισότιμης αντιμετώπισης των υποψηφίων. 

Β. Στην παρούσα διαδικασία επιλογής δικαίωμα συμμε¬ 
τοχής έχουν όλοι όσοι διαθέτουν τα απαραίτητα προσό¬ 
ντα για εκπαιδευτές ενηλίκων όπως περιγράφονται στο 
άρθρο 27 παρ. 14 και 15 του ν.4186 (ΦΕΚ 193/Α72013). 
Οι πιστοποιημένοι και εγγεγραμμένοι εκπαιδευτές στα 
μητρώα εκπαιδευτών ενηλίκων επιλέγονται κατά προ¬ 
τεραιότητα. 

Γ. Ο τρόπος στελέχωσης των Δ.ΙΕΚ με εκπαιδευτές ενη¬ 
λίκων θα γίνει με την ακόλουθη διαδικασία: 

1. Το ΙΝΕ.ΔΙ.ΒΙ.Μ. θα προβεί σε Πρόσκληση Εκδήλω¬ 
σης Ενδιαφέροντος για την απασχόληση ωρομισθίων 
εκπαιδευτών Δ.ΙΕΚ. 

2. Η αίτηση των υποψηφίων εκπαιδευτών ενηλίκων, 
η οποία επέχει θέση υπεύθυνης δήλωσης του νόμου 
1599/1986, για την επιλογή τους στα Δημόσια Ινστιτού¬ 
τα Επαγγελματικής Κατάρτισης (Δ.ΙΕΚ) θα υποβληθεί σε 
ειδικό πληροφοριακό σύστημα που θα παρέχεται από 
το ΙΝΕΔΙΒΙΜ. 

3. Με την αίτησή τους οι υποψήφιοι θα δηλώσουν τα 
Δ.ΙΕΚ μιας Περιφέρειας. 

4. Οι υποψήφιοι θα καταταγούν σε δύο (2) αξιολογικούς 
πίνακες κατάταξης (σε πιστοποιημένους και εγγεγραμμέ¬ 
νους εκπαιδευτές στα μητρώα εκπαιδευτών ενηλίκων και 
σε μη πιστοποιημένους εκπαιδευτές ενηλίκων) ανά Δ.ΙΕΚ 
και σε υποπίνακες ανάλογα με την ειδικότητά τους. 


5. Στις περιπτώσεις εκείνες στις οποίες δεν δύνανται να 
διεξαχθούν εργαστηριακά μαθήματα σε Εργαστηριακά 
Κέντρα της Δευτεροβάθμιας Εκπαίδευσης, τα μαθήμα¬ 
τα αυτά μπορούν να πραγματοποιούνται σε εξωτερικά 
εργαστήρια. Στη περίπτωση αυτή, ο εκπαιδευτής του 
εργαστηριακού μαθήματος ορίζεται κατά προτεραιό¬ 
τητα από την επιχείρηση στην ιδιοκτησία της οποίας 
ανήκει το εργαστήριο. 

6. Οι συνταξιούχοι και οι δημόσιοι υπάλληλοι κατατάσ¬ 
σονται στο τέλος του κάθε αξιολογικού πίνακα αντίστοιχα. 

7. Οι φάκελοι με τα δικαιολογητικά που θα συνοδεύ¬ 
ουν την αίτηση των υποψηφίων θα κατατίθενται στο 
Δ.ΙΕΚ που αποτελεί την πρώτη τους επιλογή, ώστε να 
ακολουθήσει η διοικητική επαλήθευση σύμφωνα μετά 
οριζόμενα στο σημείο Α της παρούσας απόφασης «Μο- 
ριοδότηση υποψηφίων εκπαιδευτών ενηλίκων ΔΙΕΚ». 

8. Η Επιτροπή αξιολόγησης αιτήσεων και φακέλου δι- 
καιολογητικών, καθώς και η επιλογή των εκπαιδευτών 
θα γίνει σύμφωνα με τις ισχύουσες διατάξεις. 

9. Ανώτατο όριο διδακτικών ωρών ανά εκπαιδευτή 
ενηλίκων ορίζονται οι είκοσι (20) διδακτικές ώρες εβδο- 
μαδιαίως συνολικά. Όταν ο εκπαιδευτής ενηλίκων έχει τη 
δημοσιοϋπαλληλική ιδιότητα ή έχει πλήρη απασχόληση 
στο δημόσιο, ευρύτερο δημόσιοΤομέα, Ν.Π.Ι.Δ. (σύμφω¬ 
να με τις κείμενες διατάξεις (άρθρο 31 του ν. 3528/2007) 
και τις αποφάσεις της Γενικής Γραμματείας Διά Βίου Μά¬ 
θησης και Νέας Γενιάς) ή στον ιδιωτικό τομέα, ανώτατο 
όριο διδακτικών ωρών ορίζονται οι δέκα (10) διδακτικές 
ώρες εβδομαδιαίως. 

10. Οι διευθυντές, υποδιευθυντές και το διοικητικό 
προσωπικό (μόνιμοι, μεταταγμένοι, αποσπασμένοι κ.λπ.) 
των Δ.ΙΕΚ δεν δύνανται να έχουν διδακτικές ώρες στα 
Δ.ΙΕΚ με την επιφύλαξη του άρθρου 27, παρ. 10, τελ. 
εδαφ. του ν. 4186/2013 όπως τροποποιήθηκε και ισχύει 
με την παρ. 6 του άρθρου 47 του ν. 4264/2014 (Α' 118). 

11. Τα μέλη της ομάδας έργου των Δ.ΙΕΚ του Ι.ΝΕ. 
ΔΙ.ΒΙ.Μ. δεν δικαιούνται να εργάζονται ως εκπαιδευτές 
ενηλίκων στα Δ.ΙΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Ιουλίου 2018 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

